b'\n_START_ARTICLE_\nGlodnica\n_START_SECTION_\nZemljepisna lega\n_START_PARAGRAPH_\nPodro\xc4\x8dje ob\xc4\x8dine Glodnica se razteza ob gosto poraslih gozdovih doline re\xc4\x8dice Glodnice, ki je pritok Krke na Koro\xc5\xa1kem v severozahodnih Kr\xc5\xa1kih Alpah. Fladni\xc5\xa1ki prelaz na severu vodi v pore\xc4\x8dje reke Mure in njene doline na \xc5\xa0tajersko. Ob\xc4\x8dina Glodnica meji na koro\xc5\xa1ke ob\xc4\x8dine Motnica, Slovenj Grebinj, Pre\xc4\x8dpolje v Kr\xc5\xa1ki dolini, in Albek.\n_START_SECTION_\nZgodovina\n_START_PARAGRAPH_\nPo naselitvi Slovanov v Vzhodne Alpe je obmo\xc4\x8dje Glodni\xc5\xa1ke doline postalo del samostojne slovanske kne\xc5\xbeevine Karantanije, zgodovinske in pravne predhodnice dana\xc5\xa1nje de\xc5\xbeele Koro\xc5\xa1ke. O zgodnji in dolgotrajni slovenski poselitvi pri\xc4\x8dajo med ostalim tudi imena krajev, ki so skoraj izklju\xc4\x8dno slovenskega izvora. \xc4\x8cez Blatni\xc5\xa1ki prelaz je v antiki vodila rimska cesta, in verjetno tudi anti\xc4\x8dno posestvo mansio se je \xc5\xbee nahajalo na obmo\xc4\x8dju Glodnice. Najzgodnej\xc5\xa1a pisna omemba Glodnice je iz leta 898, ko se omenja naselbina\xc2\xa0\xc2\xbbGlodati\xc2\xab. Kapela, ki jo je podarila Sveta Hema Kr\xc5\xa1ka je omenjena leta 1043. Ta je bila kasneje prezidana v dana\xc5\xa1njo \xc5\xbeupnijsko cerkev Sv. Marjete. V srednjem veku so bile posesti v tem obmo\xc4\x8dju v lasti Kr\xc5\xa1kega \xc5\xa1kofa, ki je zgradil podru\xc5\xbeni\xc4\x8dno cerkev s hospicem (in letnim letovi\xc5\xa1\xc4\x8dem kr\xc5\xa1kih \xc5\xa1kofov) blizu Blatni\xc5\xa1kega prelaza._NEWLINE_Ob\xc4\x8dina Glodnica je bila ustanovljena leta 1850. Od okoli leta 1920 je nekdaj kmetijsko obmo\xc4\x8dje pri\xc4\x8delo z razvojem turizma, \xc5\xa1e posebej pozimi.'